उद्यान विकास अधिकारी डा. बिंदू शर्मा ने बताया कि बागवानी तकनीकी मिशन के तहत बागवानों को कई प्रकार की सुविधाएं मुहैया करवाई जा रही हैं। बागवानों को जैविक खेती अपनाने के लिए प्रेरित किया जा रहा है। इसके लिए उन्हें बागवानी तकनीकी मिशन के तहत सब्सिडी भी दी जा रही है। जैविक खेती के लिए बर्मी कंपोस्ट पिट बनाने के लिए बागवानों को तीस हजार तक की सब्सिडी दी जा रही है। कुल्लू जिला में अब तक बागवानी तकनीकी मिशन के तहत 362 बागवानों को बर्मी कंपोस्ट पिट बनाने के लिए तीस-तीस हजार की सब्सिडी दी जा चुकी है।